Diari Oficial de la Generalitat Valenciana


Sumari del DOGV 5236, del 07-04-2006 (2006/3558)

Convocatòria del XXII Premi de Teatre Carlos Arniches. Ciutat d'Alacant 2006.
-----------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3558


Data del document
:   23-01-2006

Organisme emissor
:   Patronat Municipal de Cultura d'Alacant

Tipus de document
:   Anunci

Descriptors 

:   * Alacant
    * premi cultural
    * espectacles
    * distinció honorífica

Convocatòria del XXII Premi de Teatre Carlos Arniches. Ciutat d'Alacant 2006. [2006/F3558]  
El Patronat Municipal de Cultura de l'Ajuntament d'Alacant convoca concurs per a la concessió del Premi de Teatre Carlos Arniches, creat per la corporació en homenatge a l'eminent autor alacantí, d'acord amb les següents  
Bases  
Primer. Podran concórrer al premi tots els autors que ho desitgen, de qualsevol nacionalitat, amb totes les obres teatrals que desitgen escrites en castellà.  
Segon. Les obres presentades hauran de ser originals i inèdites, estar escrites anteriorment a la data de convocatòria d'aquest premi i no haver estat premiades en cap altre concurs ni estrenades en cap teatre. No s'admetrà cap tipus de traducció, adaptació, o refosa, ja siga de novel·la, cinema, ràdio o fins i tot, del mateix teatre. En el cas que alguna obra haguera estat presentada a un altre certamen literari i premiada amb anterioritat a la resolució del Carlos Arniches, l'autor haurà de comunicar-ho al Patronat Municipal de Cultura d'Alacant perquè aquest procedisca a retirar-la.  
Tercer. Els originals es presentaran mecanografiats a una sola cara, en DIN-4 foli o holandesa, a doble espai, i tindran una extensió subjecta als límits de duració que siguen normals per a una representació teatral.  
Quart  
a. Els originals seran remesos o lliurats per Quintuplicat exemplar al Centre Municipal de les Arts: plaça de Quijano, número 2, 03327 Alacant. Als sobres que continguen els textos enviats a través d'oficines de correus o agències de transports es farà constar de forma visible la data de lliurament, sense que hi haja cap menció del remitent.  
b. Amb la finalitat de preservar l'anonimat dels autors, les obres seran presentades únicament amb indicació del títol i un lema, i la indicació «Per al XXII Premi de Teatre Carlos Arniches. Ciutat d'Alacant 2006. En l'esmentat sobre, a més dels textos, s'inclourà un altre sobre amb idèntic lema i tancat que contindrà una fotocòpia del DNI o passaport del concursant, una breu ressenya biogràfica i una nota amb nom, cognoms, adreça actual i número de telèfon.  
Cinquè. S'estableix una dotació de sis mil (6.000) euros per al Premi de Teatre Carlos Arniches. El premi no podrà ser compartit però sí declarat desert. Amb l'objecte de difondre'l, el Patronat Municipal de Cultura d'Alacant podrà publicar l'obra premiada en el termini de sis mesos a partir de la data de la resolució del jurat.  
Sisè. El període d'admissió de les obres es tancarà divendres 12 de maig de 2006 a les 14.00 hores, i la resolució del jurat es farà pública durant el mes de novembre de l'esmentat any, en la setmana que se celebre la XIV Mostra de Teatre Espanyol d'Autors Contemporanis.  
Setè. El Patronat Municipal de Cultura d'Alacant nomenarà un jurat que estarà presidit pel president d'aquest o funcionari en qui delegue, i actuarà com a secretari el del patronat o funcionari en qui delegue. La decisió del jurat serà inapel·lable i la identitat dels seus integrants es donarà a conéixer el dia de la resolució.  
Huité. Sempre que es pretengués editar i/o representar l'obra premiada, l'autor queda compromés a fer menció en lloc visible de l'edició i/o de la publicitat la circumstància de ser Premi de Teatre Carlos Arniches. Ciutat d'Alacant 2006.  
Novè. Els originals no premiats seran tornats als autors si així ho sol·liciten per escrit o es presenten a arreplegar-los, prèvia presentació del resguard d'enviament o lliurament, en el termini de 30 dies naturals després de produir-se la resolució. Els originals no reclamats seran destruïts una vegada passat el citat termini. Les despeses d'enviament hauran de córrer a càrrec dels interessats.  
Desè. La participació en aquest concurs implica el coneixement i l'acceptació íntegra d'aquestes bases, essent potestat de l'organització la seua interpretació.  
Alacant, 23 de gener de 2006.. El president delegat: Pedro Romero Ponce. El secretari: Germán Pascual Ruiz-Valdepeñas.  
ANNEX  
XXII Premi de Teatre Carlos Arniches. Ciutat d'Alacant 2006  
Fitxa d'inscripció: (incloure en un sobre tancat junt amb la fotocòpia del DNI o passaport del concursant, i una breu ressenya bibliogràfica).  
Nom i cognoms: ...  
Domicili.: ...  
Ciutat: ... Província: ... CP: ...  
Títol i lema: ...  
Telèfon i fax: ...  
Correu electrònic: ...